《马嵬八景次韵为阎方伯赋 其四 园栽丛韭》
明代·程敏政

玉趾青毛遍石田，名传丰本自何年。生怜蔬甲踰兼味，日课园何获几钱。

星列一笾春荐庙，雨翻双剪夜登筵。品供十八思贤辅，肉食令人倍赧然。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。